laion/Wikipedia-Exotic huggingface dataset:
ג'יימס וולאס

ג'יימס מ' וולאס (באנגלית: James M. Wallace;‏ 1750 - 17 בדצמבר 1823) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים האמריקני מטעם מחוז הקונגרס השלישי של מדינת פנסילבינה בין השנים 1815-1821. וולאס נולד בעיירה הנובר שבפנסילבניה בשנת 1750. למד בבגרותו בפילדלפיה. השתתף במלחמת העצמאות של ארצות הברית, ובסיומה היה בדרגת מייג'ור. פיקד על פלוגה במשמר הגבול של ארצות הברית בשנת 1796. כיהן כחבר בית הנבחרים של פנסילבניה בין השנים 1806–1810. לאחר התפטרותו של עמוס סליימייקר מהקונגרס ה-14, החליפו וולאס, ולאחר מכן שימש גם בתור חבר הקונגרס ה-15 וה-16. הוא נפטר בשנת 1823 בחוותו שבעיר הומלסטאון (אנ') שבפנסילבניה. נקבר בבית הקברות שבדרי (אנ'). ג'יימס וולאס, באתר המדריך הביוגרפי של הקונגרס של ארצות הברית (באנגלית) ג'יימס וולאס, באתר "Find a Grave" (באנגלית) The Political Graveyard: Index to Politicians: Wallace, politicalgraveyard.com ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
קיגן קונור טרייסי

קיגן קונור טרייסי (באנגלית: Keegan Connor Tracy; נולדה ב-3 בדצמבר 1971) היא שחקנית קנדית. טרייסי נולדה בוינדזור שבקנדה. התחנכה בבית ספר תיכון קתולי בסרניה, אונטריו. היא למדה באוניברסיטה לתואר בפסיכולוגיה חברתית, בזמן לימודיה היא עבדה שנה באירופה. הופעת המשחק הראשונה שלה הייתה בסדרה "נחש צפע". סרט הקולנוע הראשון שהופיעה בו היה "סיכון כפול", שם שיחקה מוכרת בבוטיק. ב-2001 שיחקה בסרט "לא יכול בלי". ב-2003 שיחקה בסרט "יעד סופי 2". ב-2007 שיחקה בסרט "Numb". ב-2012 שיחקה בסרט "The Company You Keep". שיחקה את הפיה הכחולה מפינוקיו בסדרה "עד עצם היום הזה", ואת בל, הנסיכה מהסרט "היפה והחיה" של חברת וולט דיסני, בסרט "היורשים". בשנת 2022 שיחקה בקומדיית המצבים "בלוקבסטר" של שירות נטפליקס; את דמותה של רנה, בת זוג פוטנציאלית של טימי. מדיה וקבצים בנושא קיגן קונור טרייסי בוויקישיתוף קיגן קונור טרייסי, ברשת החברתית אקס (טוויטר) קיגן קונור טרייסי, במסד הנתונים הקולנועיים IMDb (באנגלית) קיגן קונור טרייסי, באתר AllMovie (באנגלית) קיגן קונור טרייסי, באתר Rotten Tomatoes (באנגלית) קיגן קונור טרייסי, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דניאל היב

דניאל היב (נולדה ב-10 באוגוסט 1992) היא שחקנית תיאטרון וטלוויזיה ישראלית. נולדה בחיפה. למדה בבית הספר לאמנויות "רעות" ובתיכון ליאו בק בחיפה, במגמת תיאטרון. התגייסה בשנת 2010 לחיל החינוך לשירות מלא בתיאטרון צה"ל. בשנת 2014 החלה ללמוד בבית צבי. השלימה את לימודיה בשנת 2017. היב נשואה ואם לילדה, מתגוררת בעתלית. תוצרת הארץ - הצגה במסגרת תיאטרון צה"ל בבימויו של שוקי וגנר (2011-2012) יוסף וכתונת הפסים המשגעת - גילמה את תפקיד המספרת, במסגרת לימודי שנה ג' בבימוי עוז מורג על פי משה קפטן (בית צבי, 2017) דוניה רוסיטה – תפקיד ראשי במחזה בבימויה של מאיה שעיה (בית צבי, 2017) מלכת השלג – בימוי: אבישי בן גל – הילדה גרדה (תפקיד ראשי) כובע מלא גשם – בימוי: אתי רזניק - סיליה (תפקיד ראשי) אורזי מזוודות – בימוי: גמא פריד - נינה שרופים – בימוי: גמא פריד - ז'אן אנדה – בימוי: גמא פריד - אלונה. הסודות - (תיאטרון בית ליסין 2018-2017) מלך הטבע (מדיטק, 2018) הכתובה – (תיאטרון הספרייה, 2019-2018) האביב של חפרפר – הצגת יחיד (המדיטק בשיתוף פנס הקסם, 2019-2021) המתנה של ג'ק – (תיאטרון אורנה פורת, 2019) אינטימיות – תפקיד מרכזי במחזה מאת רוני קובן (בית ליסין, 2019-2021) בין המילים – (בית ליסין, 2021) אני פה בגלל אשתי – בתפקיד שפרה (התיאטרון העברי, 2022) זוג משמיים – בתפקיד טלי (התיאטרון העברי, 2024) ערוץ 10: הנחיית שעשועון לילי ״Time Moon״ ערוץ הספורט: הנחיית תוכנית ״הקישור״ (חדשות הספורט) הגשת פינה בערוץ 24 השתתפות בפרסומות ל-REESES, zero, 888SPORT, מכנף ובנק ירושלים מדיה וקבצים בנושא דניאל היב בוויקישיתוף דניאל היב, ברשת החברתית אינסטגרם יעקב בר-און, ‏השחקנית ליאת גורן: "צריך לנער את הדבר המת שנקרא תרבות", באתר מעריב אונליין, 9 בנובמבר 2020 שיר זיו, שחקנית מהחלומות, באתר ישראל היום, ‏3 בנובמבר 2016 מלך הטבע, באתר מדיטק חולון, ‏נלקח ב-23 במאי 2021 האביב של חפרפר, באתר מדיטק חולון, ‏נלקח ב-23 במאי 2021 המתנה של ג'ק, באתר תיאטרון אורנה פורת, ‏נלקח ב-23 במאי 2021 אינטימיות מאת רוני קובן, באתר בית לסין, ‏נלקח ב-23 במאי 2021 אינטימיות, באתר הארץ בין המילים, באתר בית לסין, ‏נלקח ב-23 במאי 2021
בלה ברנשטיין

בלה ברנשטיין (בהונגרית: Bernstein Béla; וארפלוטה, 7 בינואר 1868 – אושוויץ, יוני 1944 היה רב ראשי של וארפלוטה, היסטוריון, מתרגם תנ"ך. הוא היה עמית וכותב של ההיסטוריה האוניברסלית של היהודים. בלה ברנשטיין סיים את לימודיו בבית המדרש לרבנים בבודפשט. הוא קיבל דוקטור לפילוסופיה בלייפציג בשנת 1890 ומשנת 1890 עד 1892 היה תלמיד בית המדרש לרבנים בבודפשט. בשנת 1892 קיבל סמיכה לרבנות. הוא הוזמן תחילה על ידי הקהילה היהודית בעיר סומבטהיי ולאחר מכן בשנת 1909 על ידי הקהילה היהודית בעיר נירג'האזה. הוא היה סגן נשיא התאחדות הרבנים הלאומית ההונגרית. נושא מחקריו וכתיבתו היה היסטוריה יהודית והיסטוריה של יהודי הונגריה במלחמת העצמאות ההונגרית (מהפיכת 1848 בהונגריה) אשר המונוגרפיה שלה פורסמה לראשונה בשנת 1898, במלאת חמישים שנה למהפכה ולמלחמת העצמאות בשנים 1848–1849. באביב 1944 גורש למחנה ההשמדה אושוויץ ומת שם מות קדושים. הוא ביצע מגוון רחב של פעילויות היסטוריוגרפיות וספרותיות. בין היתר תרגם את חמשת חומשי התורה להונגרית. היסטוריה של בית הספר העממי היהודי בסומבטהיי (בודפשט, 1896) התורה (תרגום תנ"ך, 1896) מלחמת העצמאות ההונגרית בשנים 1848–1849 והיהודים ( 1898; עם הקדמה של הסופר מור יוקאי ) מקוון ; עריכה מקוצרת של היצירה: 1848 ויהודי הונגריה. 1906. באינטרנט הפרופסור למשפט והמוסר יהודי (1917) תאולוגיה יהודית (ספר לימוד, נירג'האזה, 1922) תולדות היהדות א-ד. (ספר לימוד, נירג'האזה, 1923-1922) צבא יהודי במלחמת העצמאות (1925) מור יוקאי והיהודים (1925) התורה - בראשית. לשימוש בית הספר (1935) התורה - שמות. ספר לשימוש בית הספר (1922) התורה - ויקרא. ספר לשימוש בית הספר (שנות השלושים) התורה - במדבר. ספר לשימוש בית הספר (שנות השלושים) התורה - דברים. לשימוש בית הספר (1909) הקהילה היהודית בסומבטהיי קראה למוסד הקהילתי המחודש שלה על שם בלה ברנשטיין, רבה הראשי לשעבר של העיר: מרכז התרבות בלה ברנשטיין. המוסד נחנך בסתיו 2011; מטרתו היא "פתיחה החוצה" - כלומר לספק הזדמנות לציבור המעוניין בתרבות היהודית באמצעות אירועיו בנושאים שונים. Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János Gutenberg nagy lexikon. Minden ismeretek tára. Bp., Nagy Lexikon Kiadóhivatal, 1931-1932. Szögi László: Magyarországi diákok németországi egyetemeken és főiskolákon 1789-1919. Bp., Eötvös Loránd Tudományegyetem Levéltára, 2001. Emlékkönyv a Ferenc József Országos Rabbiképző Intézet ötvenéves jubileumára 1877-1927. 1-2. köt. [2. köt.] Kiadják Blau Lajos, Hevesi Simon, Friedman Dénes. Bp., 1927. Reményi Mihály: Emlékmorzsák. Nyíregyháza, Városvédő Egyesület, 2005. Révai Új Lexikona. Főszerk. Kollega Tarsoly István. Szekszárd, Babits, 1996-. Új Idők lexikona. Bp., Singer és Wolfner, 1936-1942. Új magyar életrajzi lexikon. Főszerk. Markó László. Bp., Magyar Könyvklub. Új magyar irodalmi lexikon. Főszerk. Péter László. Bp., Akadémiai Kiadó, 1994. Veszprém megyei életrajzi lexikon. Főszerk. Varga Béla. Veszprém, Veszprém Megyei Önkormányzatok Közgyűlése, 1998. לקסיקון יהודי הונגרי. 1929. בלה ברנשטיין אתר הקהילה היהודית של סומבטהיי: בלה ברנשטיין מקוון Mazsihisz.hu: מרכז התרבות בלה ברנשטיין הוא זירת הטעינה הרוחנית
אספידלפס לובריקוס

אספידלפס לובריקוס (שם מדעי: Aspidelaps lubricus; באנגלית: Cape coral cobra - "קוברת כף אלמוגית") היא מין של נחש ארסי ממשפחת הפתניים, האנדמי לאפריקה הדרומית והוא קרוב רחוק של נחשי הקוברה. נחש זה מגיע לאורך ממוצע של 49 עד 61 ס"מ אף שנמצאו גם פרטים מעל 2 מטרים. הוא בעל ראש עבה אך קצר, מפרש קצר לאורך צווארו בדומה לקוברות והוא מסוגל להרים את ראשו וצווארו כדי להיראות מאיים מכפי שהוא. צבעו מזכיר צבעי כרכנים כמו כרכן התירס ברצועות אופקיות עד זנבו בצבעי אדום-כתום, שחור והפלג התחתון בהיר עד לבן. זהו נחש ליילי הפעיל באזורים יבשים כמו הקארו וערבות יבשות כשלעיתים הוא מצוי במחילות תת-קרקעיות, בהם הוא נח ונמנע מהחום. הוא צייד של לטאות שונות ובעיקר חומטיים וכן מכרסמים ואף נחשים אחרים, אותם הוא הורג בארס חזק מורכב מנוירוטוקסינים חזקים, אף שהוא חלש מארסם של הקוברות האמיתיות. הכשה של הנחש יכולה לגרום לנפיחות, בחילות והקאות, שיתוק שרירים, כשל נשימתי ובמקרים נדירים גם למוות. עם זאת ישנם מעט מאוד מקרים של הכשה מהנחש, הנמנע לרוב מאנשים. ההכשות שנגרמו ידועות בעיקר משביה. ישנם 2 תת-מינים של הנחש: A. l. lubricus - מצוי בכף התקווה הטובה ובמדינת אורנג' החופשית שבדרום אפריקה. A. l. cowlesi - מצוי בדרום אנגולה ובצפון נמיביה. מדיה וקבצים בנושא אספידלפס לובריקוס בוויקישיתוף אספידלפס לובריקוס, באתר ITIS (באנגלית) אספידלפס לובריקוס, באתר NCBI (באנגלית) אספידלפס לובריקוס, באתר האנציקלופדיה של החיים (באנגלית) אספידלפס לובריקוס, באתר GBIF (באנגלית) אספידלפס לובריקוס באתר הרשימה האדומה של IUCN
קארי פרינגל

קארי פרינגל (באנגלית: Carrie Pringle; 19 במרץ 1859 – 12 בנובמבר 1930) הייתה זמרת סופרן בריטית, ילידת אוסטריה. ב-1882, השתתפה פרינגל בבכורה של האופרה "פרסיפל". באותה העת, נודעה ברבים שמועה כי פרינגל ניהלה רומן סודי עם ריכרד וגנר, בעת שהיה נשוי לקוזימה. פרינגל נולדה בעיר לינץ, אוסטריה, לבזיל, כנר חובב ואיזבלה, פסנתרנית. בילדותה, משפחתה עברה לגור באיטליה ובגרמניה לסירוגין. המנצח היהודי, הרמן לוי, שמע את קולה של פרינגל בשנת 1878, והחליט לבחון אותה לתפקיד של פלואורמיידן במערכה השנייה של פרסיפל. היא השתתפה בבכורת האופרה ב-1882, ועברה ללונדון כשנה לאחר מכן. פרינגל הייתה השחקנית היחידה שהשתתפה בבכורת הפסטיבל בלבד, ולא בשאר מהדורותיו. באנגליה, פרשה פרינגל מקריירת המוזיקה, ועבדה כמורה לפיתוח קול. פרינגל מעולם לא התחתנה. היא נפטרה ב-1930, בעיר ברייטון לאחר שלקתה בסרטן השחלה. האודישן הראשון של פרינגל מול וגנר לתפקידה בפרסיפל אירע ב-1881. וגנר התלהב מכישרונה, ובעת הופעתה היה האדם היחיד בקהל שהריע לה. ב-3 באוגוסט 1882, קוזימה, אשתו של וגנר, כתבה ביומנה כי ”הוא [ריכרד] מדבר ומגחגח עימה, דבר שלא עושה עימי”. ביומנו של וגנר כתב כי פרינגל הייתה השחקנית הטובה ביותר שפגש מעולם. מבקרי מוזיקה רבים, חרף דעותיו של וגנר על פרינגל, האמינו כי היא הייתה בלתי ממושמעת ו"נוראית". "Caroline (Carrie) Mary Isabelle Pringle (1859–1930)", Wagner200 website, accessed 28 March 2015. Gadd (2011), Vaszonyi (2013). Vaszonyi (2013). Gadd (2011); Cormack (2009), pp. 96–7. Cormack (2009), p. 98. von Westernhagen (1979), pp. 395–6. Cited in von Westernhagen (1979), p. 396. Cited in von Westernhagen (1979), p. 397. Cormack (2009), p. 96.
פילדלפיה אינקוויירר

פילדלפיה אינקוויירר (באנגלית: The Philadelphia Inquirer) היא חברה לתועלת הציבור, העוסקת בעיקר בנושאי אקטואליה, ומפרסמת באופן קבוע שני עיתונים יומיים (The Philadelphia Inquirer ו-Daily News) ואתר אינטרנט פעיל (Inquirer.com). המהדורה המודפסת של העיתון מפורסמת ומופצת במטרופולין פילדלפיה, שבארצות הברית. העיתון הוקם על ידי ג'ון ר. ווקר וג'ון נורוול ביוני 1829 בשם "פנסילבניה אינקוויירר", ולאחר מכן שונה שמו בהתאם לריכוז האוכלוסייה ותפוצת העיתון בעיר פילדלפיה. כיום, פילדלפיה אינקוויירר הוא העיתון היומי השלישי בגודלו בארצות הברית. העיתון מוחזק בבעלות מכון לנפסט, חברת בת של קרן פילדלפיה, וככזה הוא העיתון הגדול ביותר בארצות הברית הממומן על ידי מוסד ללא כוונת רווח. נכון לשנת 2007 היה הפילדלפיה אינקוויירר העיתון ה-17 הכי גדול בכמות העותקים שהדפיס מדי שבוע בארצות הברית. נכון לשנת 2021 עד כה זכו עיתונאים שונים ב-20 פרסי פוליצר על כתבות ומאמרים שפורסמו בעיתון. בנוסף, פילדלפיה אינקוויירר הוא העיתון המתעד של דלאוור. העיתון הפך לראשונה לעיתון מרכזי במהלך מלחמת האזרחים האמריקאית כאשר סיקור המלחמה שלו נתפס כאובייקטיבי ואמין, ועל כן זכה לפופולריות משני צידי המלחמה. תפוצת העיתון ירדה לאחר המלחמה, אך עלתה בשנית בסוף המאה ה-19. במקורו, העיתון שייך את דעותיו לתמיכה במפלגה הדמוקרטית, אולם מאוחר יותר הוצהר כי תמיכת העיתון מוענקת למפלגה הוויגית, מעט לפני שעברה למפלגה הרפובליקנית. לבסוף, באמצע המאה ה-20, הסירה הנהלת העיתון את השתייכותו למפלגה כלשהי וקיבעה לו מעמד של עצמאות פוליטית. בסוף שנות ה-60, הפילדלפיה אינקוויירר צנח מעט עקב התחרות עם העיתון המתחרה: הפילדלפיה בולטין. אולם הוא זינק בחזרה בשנות השבעים כאשר בעלים חדשים קנו אותו והביאו ציוד מתקדם ותוותים מנוסים יותר. המו"ל והמנכ"לית הנוכחית היא אליזבת ה. יוז, והעורך הוא גבריאל אסקובר. מדיה וקבצים בנושא פילדלפיה אינקוויירר בוויקישיתוף אתר האינטרנט הרשמי של פילדלפיה אינקוויירר פילדלפיה אינקוויירר, ברשת החברתית פייסבוק פילדלפיה אינקוויירר, ברשת החברתית אקס (טוויטר) פילדלפיה אינקוויירר, ברשת החברתית אינסטגרם גרסאות מאורכבות של העיתון מהשנים 1860-1863 פילדלפיה אינקוויירר, באתר אנציקלופדיה בריטניקה (באנגלית) The Philadelphia Press Association, www.phillyppa.com About, Lenfest Institute for Journalism (באנגלית אמריקאית) Top 100 Newspapers in the United States, www.infoplease.com (באנגלית) BurrellesLuce, "2013 Top Media Outlets: Newspapers, Blogs, Consumer Magazines, Social Networks, Websites, and Broadcast Media" Inquirer's New Headquarters Won't Have 'Daily News' on the Marquee, ‏2012 (מאורכב) About Us | The Philadelphia Inquirer, https://www.inquirer.com (באנגלית אמריקאית) ערך זה הוא קצרמר בנושא עיתונים. אתם מוזמנים לתרום לוויקיפדיה ולהרחיב אותו.
עמוס סליימייקר

עמוס סליימייקר (באנגלית: Amos Slaymaker;‏ 11 במרץ 1755 - 21 ביוני 1837) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת פנסילבניה. סליימייקר נולד במחוז לנקסטר (אנ') שבפנסילבניה בשנת 1755. סליימייקר היה בעל מלון בלנקסטר ולאחר מכן עבד בתור שופט בעיירה סליסברי (אנ'). בין השנים 1806–1810 שימש כמפקח מחוז לנקסטר. כיהן בסנאט של מדינת פנסילבניה בין השנים 1810-1811. נבחר לקונגרס ה-13 של ארצות הברית, ואף על פי שנבחר לקונגרס ה-14, החליט להתפטר, ובמקומו מונה ג'יימס וולאס. נפטר בסליסברי בשנת 1837. עמוס סליימייקר, באתר המדריך הביוגרפי של הקונגרס של ארצות הברית (באנגלית) עמוס סליימייקר, באתר "Find a Grave" (באנגלית) The Political Graveyard: Index to Politicians: Slausen to Sliwinksi, politicalgraveyard.com ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
זיגפריד וגנר

זיגפריד וגנר (בגרמנית: Siegfried Wagner; 6 ביוני 1869 – 4 באוגוסט 1930) היה מלחין ומנצח גרמני, בנו של ריכרד וגנר וקוזימה, ונכדו של פרנץ ליסט. בין השנים 1908–1930, וגנר ניהל את פסטיבל ביירוית. עד שנת 1882, וגנר נהג לכתוב מספר אופרות שלא ראו אור מעולם. בשנת 1889, לאחר שסיים את לימודיו התיכוניים, החל ללמוד מוזיקה אצל תלמידו של אביו, אנגלברט הומפרדינק. כיוון שלא אהב לעסוק במוזיקה, החל ללמוד אדריכלות בברלין ובקרלסרוהה. ב-1892, הוא וחברו, קלמנט האריס, טיילו ביבשת אסיה. במהלך הטיול, החליט וגנר לנטוש את האדריכלות, ולהתחיל ללמוד מוזיקה מחדש. בעודו על סיפון ספינתו בחזרה לגרמניה, כתב את הפואמה סימפונית הראשונה שלו, Sehnsucht, בהשראת שירו של פרידריך שילר. כשעבד בביירוית, רוב עבודותיו לא נכנסו לרפרטואר הפסטיבל. את הופעתו הראשונה ביירוית, עשה כעוזר המנצח ב-1894. בשנת 1896, נכנס וגנר למצבת המנצחים הרשמית של הפסטיבל, וחלק את האחריות על ניהול "טבעת הניבלונג" עם פליקס מוטל והנס ריכטר. בשנת 1908, אימו, קוזימה, פרשה מניהול הפסטיבל, ווגנר החל לנהל אותו. ב-22 בספטמבר 1915, וגנר נישא לוינפריד. במרוץ השנים, לשניים נולדו ארבעה ילדים, וילנד (1917–1966), פרידלינד (1918–1991), וולפגנג (1919–2010) וורנה (1920–2019) וגנר נפטר ב-1930, בגיל 61, כארבעה חודשים אחרי אימו. מכיוון ששני בניו הבכורים היו נערים, ניהול הפסטיבל עבר לאלמנתו. וגנר היה ביסקסואל מוצהר. מדיה וקבצים בנושא זיגפריד וגנר בוויקישיתוף זיגפריד וגנר, באתר MusicBrainz (באנגלית) זיגפריד וגנר, באתר Discogs (באנגלית) זיגפריד וגנר, באתר "Find a Grave" (באנגלית) Jonathan Carr, The Wagner Clan, Faber and Faber, 2007, pp. 111–130. Peter P. Pachl, booklet notes to cpo 999 366-2. Wagner's most fascinating work was his family, The Telegraph, 4 October 2007
לוי קרוחאנגה

לוי קרוחאנגה (24 בפברואר 1956 - 21 באפריל 2016) היה קצין צבא בדרגת מייג'ור גנרל בכוח ההגנה העממי של אוגנדה (UPDF). לוי קרוחאנגה נולד בעיירה במערב אוגנדה. לאחר סיום בית הספר הוא עבר לניירובי בה למד יחסים בינלאומיים. בשנת 1981 הוא הצטרף לכוחות המורדים במלחמת האזרחים האוגנדית ולחם עד לסיום המלחמה בשנת 1986. בהמשך הוא עבר השתלמויות בתחום הצבאי בסין, מצרים, ניגריה וקניה. בנשים 1990–1992 הוא היה מפקד הכוח בחטיבה הרביעית. בשנת 1994 הוא נשלח לליבריה והיה סגן מפקד הכוח האוגדני במדינה. עם חזרתו לאוגנדה לוי קרוחאנגה פיקד על מספר חטיבות. בשנת 2007 הוא נשלח לסומליה והיה מפקד כוח אוגנדי במקום. הוא חזר לאוגנדה בשנת 2008 ובשנת 2010 מונה למפקד כוחות המילואים של המדינה. בשנת 2014 לוי קרוחאנגה מונה ליושב ראש בית משפט צבאי. בהיותו בתפקיד זה הוא זיכה מכל אמשה את מייג'ור גנרל מייקל אונדוגה. הוא נפטר בשנת 2016 בעקבות בעיות לב. קורות חיים תיאור פעילות צבאית של קרוחאנגה Hassan Hashi Awale, [https://ir.kiu.ac.ug/bitstream/20.500.12306/9737/1/Hassan%20Hashi%20Awale.pdf#page=16 FOREIGN INTERVENTION AND POLITICAL STABILITY IN MOGADISHU, SOMALIA], RESEARCH THESIS, KAMPALA INTERNATIONAL UNIVERSITY 1, 2014, עמ' 16 ערך זה הוא קצרמר בנושא אנשי צבא. אתם מוזמנים לתרום לוויקיפדיה ולהרחיב אותו.
אין בעד מה

אין בעד מה הוא האלבום השלישי של זמר הראפ הישראלי "איזי". האלבום יצא לאור ב-20 בינואר 2020, כחמש שנים לאחר שהוציא את אלבומו הקודם. במסגרת האלבום, שיתף איזי פעולה עם הזמרים חן פורתי, עמית חשאי, נדב גדג', שחר סאול, ארקדי דוכין, ועם המפיק המוזיקלי "ינון יהל". את כל שירי האלבום כתב והלחין איזי. האלבום באתר יוטיוב סקירת האלבום באתר רדיוסול
Stand Up (שיר של סינתיה אריבו)

"Stand Up" (בעברית: "עמוד זקוף") הוא סינגל שהוקלט על ידי הזמרת והשחקנית האנגלייה סינתיה אריבו. השיר יצא לאור ב-25 באוקטובר 2019, על ידי חברת התקליטים Back Lot Music, כסינגל מתוך הפסקול Harriet (Original Motion Picture Soundtrack). בשנת 2017, לוהקה הזמרת והשחקנית האנגלייה סינתיה אריבו לסרט "הארייט", שם תשחק את דמותה של הארייט טאבמן, אקטיביסטית מהתנועה לביטול העבדות. לאחר סיום הצילומים, אריבו והמלחין ג'ושוע בריאן קמפבל, החלו לכתוב את שיר הנושא של הסרט. "Stand Up", השיר תואר על ידי ג'ון בליסטין כתב מגזין רולינג סטון כ"בלדה איטית, בגון בלדת גוספל-מהול."" ראניה אניפטוס ממגזין בילבורד ביקרה את השיר באופן חיובי, אף שציינה לטובה את הנושאים הרגישים בו "תקווה, התגברות על מכשולים ואדיבות לאחרים." בשיר עצמו מופיעות גם מילותיה האחרונות של טאבמן לפני מותה: "אני הולכת להכין לך את המקום." הווידאו קליפ של השיר פורסם בערוץ היוטיוב ב-25 באוקטובר 2019, ביום צאת הסינגל עצמו. לאחר צאתו, זכה השיר בפרס גלובוס הזהב והועמד בקטגוריות "השיר המקורי הטוב ביותר" ו"שיר השנה" בטקס פרסי איגוד מבקרי הקולנוע האמריקאי. הוא הועמד ללשיר המקורי הטוב ביותר. בנוסף, הועמד לפרס אוסקר בקטגוריית "השיר הטוב ביותר שנכתב עבור סרט".. סרטון השיר "Stand Up" באתר יוטיוב 5 Questions With Golden Globe-Nominated Joshuah Brian Campbell, bmi Stand Up, genius (באנגלית) Cynthia Erivo To Star As Harriet Tubman In Upcoming 'Harriet' Biopic, deadline Cynthia Erivo's 'Stand Up' Is a Rousing Civil Rights Anthem for 'Harriet', twitter Watch Cynthia Erivo’s Emotional Video for Harriet Tubman Biopic Song ‘Stand Up’, rollingstone Cynthia Erivo Delivers the Empowering 'Stand Up' for 'Harriet' Film: Exclusive, billboard How the Lyrics to Cynthia Erivo's New Song "Stand up" Honor Harriet Tubman, oprahdaily "Stand Up" - Official Lyric Video - Performed by Cynthia Erivo, סרטון באתר יוטיוב (אורך: 5:03) Golden Globes: Cynthia Erivo “Proud” of Double Nomination for ‘Harriet’, hollywoodreporter Critics' Choice Awards 2020: See the full winners list, ew Oscars 2020: the full list of nominees, vox OList: The 2021 Grammy Nominations, npr Stand Up (from Harriet) – Single by Cynthia Erivo (באנגלית), נבדק ב-2021-01-08
ויליאם אדמס (פירושונים)

האם התכוונתם ל... ויליאם אדמס – נווט אנגלי ויליאם אדמס (ראפר) – ראפר אמריקאי ויליאם אדמס (פוליטיקאי) – פוליטיקאי אמריקאי אדמס ויליאם
ויליאם אדמס (פוליטיקאי)

ויליאם אדמס (באנגלית: William Addams‏; 11 באפריל 1777 – 30 במאי 1858) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס השביעי של מדינת פנסילבניה. אדמס נולד במחוז לנקסטר שבפנסילבניה בשנת 1777. לאחר מספר שנים עבר למחוז ברקס (אנ') ועבד שם בתור מבקר בין השנים 1813–1814, ולאחר מכן כיהן במועצת המחוז ברקס, בין השנים 1814–1817. בשנת 1822 נבחר לבית הנבחרים של פנסילבניה, עד התפטרותו ב-1824. בשנת 1825, נבחר לבית הנבחרים של ארצות הברית. לאחר התפטרותו מהקונגרס, בשנת 1830, עבד במוסד החרשים והעיוורים עבור מדינת ניו יורק ואוהיו. שימש גם כשופט-משנה של מחוז ברקס מ-1839 עד 1842 וכקפטן בחיל הים של העיר רדינג (אנ'). בשנת 1842 פרש מהחיים הפוליטיים והציבוריים והחל לעבוד בחקלאות. הוא נפטר בעיירה ספרינג (אנ') שבפנסילבניה, בשנת 1858, ונקבר בבית העלמין של כנסיית סנט ג'ון שבספרינג. ויליאם נולד לאייזק (1746–1809) ולמריה ברברה רות (1741–1832). לוויליאם היו חמישה אחים: אייזק, ג'ון, סמואל, פיטר ואברהם. הוא היה הבכור. ויליאם אדמס, באתר המדריך הביוגרפי של הקונגרס של ארצות הברית (באנגלית) ויליאם אדמס, באתר "Find a Grave" (באנגלית) William Addams (1777–1858) – Find A Grave..., www.findagrave.com (באנגלית) ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
בת שבע הבלין

בת שבע אינגבר - הבלין היא מאיירת, סופרת וקומיקסאית ישראלית המשתייכת למגזר החרדי. התפרסמה בעיקר בזכות מדור הקומיקס "עקרת בית", קומיקס הומוריסטי למבוגרים, שפרסמה בשבועון בתוך המשפחה. כמו כן פרסמה סדרות קומיקס בעיתון החרדי לילדים קומיקס, קריקטורות בעיתון יתד נאמן וספרי קומיקס נוספים. הבלין החלה לאייר באופן מקצועי בשנות ה-20 לחייה. הפרויקט הראשון שבו עסקה היה איור 'מאורות הדף היומי לילדים'. לאחר מכן המשיכה באיור סיפורים של סופרים אחרים, אך עד מהרה החלה לכתוב סיפורים בעצמה. כך התחילה לפרסם בעיתון קומיקס סיפורי קומיקס שכתבה וציירה, ובהמשך התחילה בפרסום מדור קומיקס במוסף הנשים של עיתון משפחה, בשם "עקרת בית", שעסק בסצנות הומוריסטיות מהווי חייה של אשה חרדית. מדור זה זכה להצלחה רבה במיוחד. כיום מאיירת וכותבת קומיקסים בשם 'שיקום שכונה' ו'פסיכולוגיה בטוש' באותו עיתון. כמו כן איירה הבלין במשך תקופה ארוכה את מאמריו של חיים ולדר בעיתון יתד נאמן ופרסמה מספר ספרי קומיקס באופן עצמאי. הבלין גם לימדה איור במשך תקופה קצרה, אך הפסיקה משום שחשה שהתלמידים אינם משקיעים מספיק בלימודים. יצירותיה של הבלין זכו לביקורות חיוביות בעיקר. לדבריה של נעה לאה כהן, מבקרת אמנות, "יצירות הקומיקס שלה מציגות פריצת דרך משמעותית בנראות נשית חרדית, בחלל ויזואלי שעד כה היה גברי בלבד... הבלין היא, במידה רבה, הדור השני של הקומיקס החרדי אחרי יוני גרשטיין, מאייר שחזר בתשובה... הבלין היא 'מבפנים'. היא לא חוזרת בתשובה. היא בת של רב שעושה קומיקס המתאר את חיי עקרת הבית החרדית. זה מגיע ממקום מאוד תמים ומאוד לא מנסה לפרוץ דרך. לכאורה, הוא עוסק בסוגיות שיש בכל בית חרדי ממוצע, עם הרבה הומור וחן." פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תאריך לידה, מקום לימודים, נישואין שניים. שם הנעורים של הבלין היה בת שבע דיסקין. בשנת 2004 התחתנה עם ישראל צבי הבלין. בשנת 2014 נפטר בעלה מסרטן לאחר 8 שנים שהיה חולה. לזוג נולדו 2 בנות. בשנת 2019 נישאה בשנית להלל אינגבר ונולד להם בן.[דרוש מקור] רבים מספריה של הבלין תורגמו ליידיש ולאנגלית. מידע על בת שבע הבלין בקטלוג הספרייה הלאומית בת שבע הבלין, דף שער בספרייה הלאומית בת שבע אינגבר - אומנות יהודית מודרנית בת שבע אינגבר - קורס קומיקס בבינה מלאכותית מעיין כפיר, בת שבע הבלין: אני חיה את דמויות הקומיקס שלי, באתר הידברות, ‏28 באפריל 2015 עקרת בית – 4 | הוצאת ספרים לחנויות, למגזר החרדי – דתי. יש ספרי קודש, ספרי קריאה, ספרי ילדים, ‏2 במרץ 2021 מעיין כפיר, בת שבע הבלין: אני חיה את דמויות הקומיקס שלי, באתר הידברות טלי פרקש, מציירות לעצמן כנפיים: הוואנדר-וומן עם המטפחת, באתר ynet, 20 ביוני 2016 הרב ישראל צבי הבלין ז"ל, באתר כיכר השבת
אנדרו בודן

אנדרו בודן (באנגלית: Andrew Boden‏; נפטר ב-20 בדצמבר 1835) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס החמישי של מדינת פנסילבניה. בודן נולד בקרלייל (אנ') שבפנסילבניה במאה ה-18. הוא למד בבתי ספר ציבוריים בעירו. באוניברסיטה, למד תואר ראשון במשפטים, ולאחר מכן התקבל למשרד עורכי דיון ועסק בנדל"ן. בודן נבחר לקונגרס ה-15 וה-16 של ארצות הברית מטעם המפלגה הרפובליקנית, והיה חבר בו כ-4 שנים, בין השנים 1817–1821. בודן השתתף בקונגרס ב-233 הצבעות, מתוך 253 שהיו בזמן כהונתו. לאחר הקונגרס ה-16 במקומו נכנס ג'יימס מקשרי ובודן חזר לעבודתו בתור עורך דין. בודן נפטר בקרלייל בשנת 1835. מקום קבורתו אינו ידוע. אנדרו בודן, באתר המדריך הביוגרפי של הקונגרס של ארצות הברית (באנגלית) The Political Graveyard: Index to Politicians: Boardwalk to Bodziak, politicalgraveyard.com Andrew BODEN, Congress, PA (1835), www.infoplease.com (באנגלית) United States Congress, Andrew Boden (id: B000583), Biographical Directory of the United States Congress ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.